CELEX: 32014D0323
Language: lv
Date: 2014-05-19 00:00:00
Title: 2014/323/ES: Padomes Lēmums ( 2014. gada 19. maijs ), ar ko atceļ Lēmumu 2010/371/ES par apspriešanās procedūras pabeigšanu ar Madagaskaras Republiku saskaņā ar ĀKK un ES partnerattiecību nolīguma 96. pantu

4.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 165/51
            
         PADOMES LĒMUMS
   (2014. gada 19. maijs),
   ar ko atceļ Lēmumu 2010/371/ES par apspriešanās procedūras pabeigšanu ar Madagaskaras Republiku saskaņā ar ĀKK un ES partnerattiecību nolīguma 96. pantu
   
      (2014/323/ES)
   
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (1), kā tas grozīts Luksemburgā 2005. gada 25. jūnijā (2) un Vagadugu 2010. gada 22. jūnijā (3) (turpmāk “ĀKK un ES partnerattiecību nolīgums”), un jo īpaši tā 96. pantu,
   ņemot vērā Iekšējo nolīgumu starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, lai īstenotu ĀKK un EK partnerattiecību nolīgumu (4), un jo īpaši tā 3. pantu,
   ņemot vērā Eiropas Komisijas priekšlikumu,
   vienojoties ar Savienības Augsto pārstāvi ārlietās un drošības politikas jautājumos,
   tā kā:
   
               (1)
            
            
               Padomes Lēmums 2010/371/ES (5) tika pieņemts, lai īstenotu atbilstīgus pasākumus pēc tam, kad tika pārkāpti ĀKK un EK partnerattiecību nolīguma 9. pantā minētie svarīgie elementi.
            
         
               (2)
            
            
               Ar Padomes Lēmumu 2011/324/ES (6) minēto pasākumu piemērošana tika pagarināta līdz 2011. gada 6. decembrim, un ar Padomes Lēmumu 2011/808/ES (7) tie tika grozīti un pagarināti līdz 2012. gada 5. decembrim. Ar Padomes Lēmumu 2012/749/ES (8)2012. gada 3. decembrī minētie pasākumi tika pagarināti līdz brīdim, kad Padome, pamatojoties uz Komisijas priekšlikumu, noteiks, ka Madagaskarā ir notikušas ticamas vēlēšanas un ir atjaunota konstitucionālā kārtība.
            
         
               (3)
            
            
               Prezidenta un vispārējās vēlēšanas notika Madagaskarā attiecīgi 2013. gada 25. oktobrī un 20. decembrī, rezultāti tika oficiāli paziņoti attiecīgi 2014. gada 17. janvārīun 6. februārī, un notika jaunievēlēto institūciju inaugurācija, pastiprinot konstitucionālās kārtības atjaunošanu Madagaskarā. 2014. gada 7. februārī Savienības Augstā pārstāve ārlietās un drošības politikas jautājumos pauda gandarījumu un pozitīvi izteicās par vēlēšanu procesa norisi.
            
         
               (4)
            
            
               Nosacījumi, kas izklāstīti Lēmuma 2011/808/ES pielikumā, tostarp ticamu prezidenta un likumdevēja vēlēšanas norise, oficiālo rezultātu paziņošana un jaunievēlēto institūciju inaugurācija, apstiprinot konstitucionālās kārtības atjaunošanu Madagaskarā, ir izpildīti, tāpēc būtu jāatceļ Lēmums 2010/371/ES,
            
         IR PIEŅĒMUSI ŠO LĒMUMU.
   1. pants
   Ar šo tiek atcelts Lēmums 2010/371/ES.
   2. pants
   Šis lēmums stājas spēkā tā pieņemšanas dienā.
   
      Briselē, 2014. gada 19. maijā
      
         
            Padomes vārdā –
         
         
            priekšsēdētāja
         
         C. ASHTON
      
   
   
      (1)  OV L 317, 15.12.2000., 3. lpp.
   
   
      (2)  Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (OV L 209, 11.8.2005., 27. lpp.).
   
      (3)  Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā (OV L 287, 4.11.2010., 3. lpp.).
   
      (4)  OV L 317, 15.12.2000., 376. lpp.
   
   
      (5)  Padomes Lēmums 2010/371/ES (2010. gada 7. jūnijs) par apspriešanās procedūras pabeigšanu ar Madagaskaras Republiku saskaņā ar ĀKK un ES partnerattiecību nolīguma 96. pantu (OV L 169, 3.7.2010., 13. lpp.).
   
      (6)  Padomes Lēmums 2011/324/ES (2011. gada 30. maijs), ar ko pagarina piemērošanas laiku Lēmumam 2010/371/ES par apspriešanās procedūras pabeigšanu ar Madagaskaras Republiku saskaņā ar ĀKK un ES partnerattiecību nolīguma 96. pantu (OV L 146, 1.6.2011., 2. lpp.).
   
      (7)  Padomes Lēmums 2011/808/ES (2011. gada 5. decembris), ar ko groza un pagarina piemērošanas laiku Lēmumam 2010/371/ES par apspriešanās procedūras pabeigšanu ar Madagaskaras Republiku saskaņā ar ĀKK un ES partnerattiecību nolīguma 96. pantu (OV L 324, 7.12.2011., 1. lpp.).
   
      (8)  Padomes Lēmums 2012/749/ES (2012. gada 3. decembris), ar ko pagarina piemērošanu Lēmumam 2010/371/ES par apspriešanās procedūras pabeigšanu ar Madagaskaras Republiku saskaņā ar ĀKK un ES partnerattiecību nolīguma 96. pantu (OV L 333, 5.12.2012., 46. lpp.).